TRY OUT 1 Semester II 2020/2021 Majelis Pendidikan Dasar dan Menengah Pimpinan Cabang Muhammadiyah Krembangan Sekolah Prestasi SD MUHAMMADIYAH 11 TERAKREDITASI "A" Jl. Dupak Bangunsari 35-41 Telp. 031 - 3573643 Surabaya 60179 email : sd_muhammadiyah11@yahoo.co.id Mata Pelajaran : Bahasa Jawa Nilai Paraf Guru Paraf Ortu Hari, Tanggal : Jumat, 5 Februari 2021 Waktu : ... Nama : ... Kelas /No.Absen : 6 ... /... I. Wenehana tandha ping ( X ) ing aksara A, B, C utawa D sing koanggep wangsulan sing paling bener! Wacanen sing setiti ! Busananing Raga Dening T.S. Argarini Busananing raga sing paling utama dudu akehing bandha abyoring sesotya pedah apa raga binungkus busana adi yen jroning jiwa kebak leletheking busi adhi . . . . prayoga amarsudi ayuning budi budi ayu, becik wicara lan pakarti busananing raga sing banget edi gumebyar amranani sapepadhaning janma nadyan sumbere ing jroning raga bandha lan abyoring sesotya busana njaba sing endahe mung kadulu netra ayuning budi bandha abyoring sesotya manunggal luwih sampurna 1. Geguritan ing dhuwur nyritakake babagan apik lan eleke awak gumantung saka ... . A. Apike budi lan pakarti B. Klambi sing digawe C. Bandha donya sing diduweni D. Gelang, cincin emas sing digawe 2. Tembung netra ing gatra geguritan ing dhuwur ngemu teges ... . A. Mripat B. kuping C. irung D. sirah
3. Wacanen kanthi tliti! Tenagane isih enom kabeh, dhasar lulusan saka STM Mesin. Mula ora mokal yen oleh ketrampilan ing babagan mesin. Tandange cepet cekat-ceket, lan alus garapane. Ora nggumunake menawa wong kang nyervisake ing bengkel iku akeh, nganti padha antri. Ukara sing katulis kandel ing wacan kasebut menawa diowahi dadi basa krama alus dadi .... A. Tenagane sampun enom sedaya. B. Tenaganipun isih enom sedaya. C. Tenaganipun taksih timur sedaya. D. Tenaganipun taksih timur sedayanipun. 4. Wacanen kanthi patitis! Jago Abang Pas aku siap-siap arep budhal menyang sekolah, ndilalah ana pawarta ing televisi mawartakake babagan kobongan. Prastawa iku kedadeyan ing salah sawijining panggonan cedhak karo sekolahanku. Kedadeyan iku watara jam 2 esuk. Aku banjur kaget, eling karo kancaku sakelas sing manggon ana omah sing cedhak karo panggonan kobongan mau. Sajroning batin aku ndonga muga-muga kancaku ora apa-apa. Crita ing dhuwur kagolong jenise cerita .... A. Narasi B. persuasi C. deskripsi D. argumentasi 5. Gatekna tembang iki! Padhang Bulan Yo prakanca dolanan ing njaba, Padhang mbulan padhange kaya rina, Rembulane kang angawe-awe, Ngelikake aja turu sore-sore. Isi tembang dolanan ing dhuwur yaiku ngajak dolanan ing .... A. lapangan sadurunge sekolah. B. wayah sore sadurunge mangan C. wayah sore aja turu sore D. wayah padhang rembulan 6. Ukara "Padhang mbulan padhange kaya rina" ing tembang dolanan ing dhuwur ngemu karep padhang kaya .... A. sinare srengenge B. wayah awan C. sinare lampu D. wayah tengah wengi
7. Linggar lan Nur sekolahe rada adoh. Kamangka anggone mangkat mung numpak sepedha onthel. Jam 06.00 esuk Linggar wis rampung adus lan nganggo seragam sekolah kang disetlika mlithit. Senajan mangkono Linggar lan Nur tetep gumregut anggone sekolah. Bocah loro iku uga ora tau keri anggone sekolah amarga wis bisa ngira-ngira lakune tekan sekolahan mbutuhake wektu pirang menit. Linggar banjur sarapan bareng karo bapak, ibu, lan Nur. Linggar lan Nur salaman karo bapak lan ibune. Gagasan pokok paragraf ing dhuwur yaiku .... A. budhal sekolah B. rampung adus lan sarapan C. jarak sekolahan lan omah D. budhal numpak sepeda 8. Alun - Alun Wayah Sore Alun - alun ing kuthaku diapit karo bangunan penting. Ing wetan ana pendhapa kabupaten kang endah asri. Ing sisih kulon ana masjid jami' lan penjara. Yen madhep mangidul katon tharik-tharik toko pecinan, dene ing sisih elore ana kantor polisi lan gedhung sekolah SMP Negeri 1. Jenenge wae alun-alun, dadi ya bunder ser. Tembung kang kacithak miring ing paragraf dhuwur tegese .... a. ala b. apik c. seger d. amba 9. Bebayane Mbuwang Sampah Sembarangan Ing wayah rendheng larahan utawa sampah-sampah mau akhire mbunteti dalan banyu. Ing kutha-kutha apa maneh. Kalen-kalen ing antarane perumahan iku dadi kebak larahan. Ana botol plastik,bungkus jajan, tas kresek, godhong, sayuran, lan sapanunggalane. Yen udane deres banget, kalen-kalene buntet, akhire banyune mbludag ing dalan-dalan. Suwe-suwe banyune dadi mambeg saenggon-enggon. Apa maneh yen ora banjir? Alon- alon banyune saya dhuwur, anguk-anguk ing plataran omah. (Tantri basa kls 5) Isine pawarta ing paragraf siji yaiku .... a. Sampah ambune banger banget b. Mbuwang sampah sembarangan c. Udane deres banget kalen-kalene buntet d. Mbuwang sampah sembarangan bisa mbuntet dalan banyu 10. Pak Slamet tansah takon anake bab carane migunakake komputer. Ukara ing dhuwur paribasane .... a. Kebo nusu gudel b. Kebo kabotan sungu c. Bathok bolu isi madu d. Kere munggah mbale
11. Biyen uripe tansah rekasa nanging saiki katon .... a. salang tunjang b. ajur mumur c. sugih brewu d. padhang sumilak 12. Kabeh kudu nuntut ilmu, Kanggo pedhomane urip, Neng ndonya lan neng akhirat, Dene ilmu dipahami, Mula akeh keuntungane, Lan ketentreman urip. Isine tembang macapat Kinanthi ing dhuwur yaiku ... a. nuntut ilmu b. pedhomane urip c. ketentreman d. ndonya lan akhirat 13. Bener luput ala becik lawan begja, Cilaka mapan saking, Ing badan priyangga, Dudu saka wong liya, Pramila den ngati-ati, Sakeh dirgama, Singgahana den eling. Guru wilangan lan guru lagune gatra katelu tembang Durma ing dhuwur yaiku .... a. 6 a b. 7 b c. 8 i d. 12 a 14. Nalika dadi muride Pandhita Durna, Pandhawa wis biasa ngatonake kepinteran lan keprigelane. Raden Arjuna prigel menthang gandhewa lan trampil migunakake keris. Raden Werkudara dhasar gagah prakosa kondhang kagungan sanjata kuku Pancanaka lan gada Rujakpolo. Pandhawa katon luwih prigel ketimbang murid liyane. Ewa semana, ora tau lan pancen ora seneng pamer kadigdayan. Malah watake andhap-asor, lembah-manah, lan ngajeni marang sapepadhane. Sumber Watake Werkudara ana wacan ing dhuwur yaiku .... a. kesed lan seneng ngamuk b. andhap asor lan kendel c. adigang, adigun,g adiguna d. ora ngajeni sakpepadane
15. Tulisan Jawa iku yen diwaca dadi .... a. sekolah bareng b. sekolah sareng c. sekolah pertama d. sekolah menengah 16. Taman Nasional Baluran Taman Nasional Baluran kuwi salah sijine cagar alam utawa hutan lindhung sing wis ditetepake dening pemerintah. Ekosistem sing asli ing Taman Nasional Baluran awujud padhang savana, alas mangrove, alas tropis, pesisir, rawa, lan pegunungan. Ana 444 jenis tanduran, 155 manuk, lan 26 mamalia. Mamalia sing paling misuwur yaiku bantheng. Ukara inti wacan ing dhuwur yaiku .... a. Padang savana Baluran b. Alas mangrove Baluran c. Taman Nasional Baluran d. Mamalia sing paling misuwur 17. Saben dina bagus lan kanca-kancane nindakake piket kelas. Marsela nyaponi kelas, dene kacane disulaki Bagus. Tandurane disirami dening Mira. Tembung kang migunakake ater-ater anuswara yaiku ... a. disirami b. nyaponi c. disulaki d. kosulaki 18. PUCUNG Bapak pucung bisa nggereng bisa mbengung, Ngambah jumantara, Kaya manuk rajawali, Wira-wiri nggawa barang lan manungsa. Tembang macapat ing dhuwur batangane ... a. becak b. sepur c. kapal d. motor mabur
19. (1) Tembang Jurudemung (2) tembang pangkur (3) tembang mijil (4) tembang wirangrong (5) tembang pamularsih (6) tembang sinom. Kang kalebu tembang macapat yaiku .... a. 1, 4, 6 b. 2, 3, 6 c. 3, 4, 5 d. 4, 5, 6 20. Tembang kang nduweni ciri-ciri guru gatra 4, guru wilangan lan guru lagu 12u, 6a, 8i, 12a yaiku tembang .... A. Mijil B. Sinom C. Pucung D. Pangkur 21. . Bocah kuwi ... mulane disenengi kancane. Paribasan kang mathuk kanggo ngisi cecek-cecek ing dhuwur yaiku ... A. Kakehan gludhug kurang udan B. Durung pecus keselak besus C. Sepi ing pamrih rame ing gawe D. Gupak pulut ora melu mangan nangkane 22 . Ancik-ancik pucuking eri. Bebasan iku tegese .... A. Urip tansah kuwatir B. Ora bisa nyimpen wadi C. Ora teteg atine, gampang molah malih D. Kakehan omong nanging ora ana nyatane 23. Lawa lima kalong telu dadi pira? Batangane cangkriman iku .... A. 3 B. 2 C. 8 D. 5 24.Nanas iku batangane cangkriman kang unine .... A. Pitik walik saba meja B. Kriwikan dadi grojogan C. Pitik walik saba kebon D. Kegedhen empyak kurang cagak
25. Raden Janaka satriya panengahing Pandhawa putrane Prabu Pandu Dewanata lan Dewi Kunti kesatriyane ing Madukara. Wujude satriya bagus tanpa cacat. Ing jagad ora ana tandhingane kebagusane amarga Janaka minangka simbol amal becik. Amal becik ora bisa pisah klawan swarga, kudu tumindak becik lan nindakake tuntunaning agama kanthi temen. Amanah crita ing dhuwur yaiku .... A. tuntunaning agama B. satria bagus tanpa cacat C. mujudake tumindak becik D. ora ana tandhingane bab kebagusane Sugeng makarya